title: Regulamentul de punere în aplicare (UE) 2015/114 al Comisiei din 26 ianuarie 2015 de stabilire a cantităților care urmează să fie adăugate la cantitatea fixată pentru subperioada 1 aprilie - 30 iunie 2015 în cadrul contingentului tarifar deschis prin Regulamentul (CE) nr. 536/2007 pentru carnea de pasăre originară din Statele Unite ale Americii

text:
               27.1.2015

               RO

               Jurnalul Oficial al Uniunii Europene

               L 20/38

         REGULAMENTUL DE PUNERE ÎN APLICARE (UE) 2015/114 AL COMISIEI
   din 26 ianuarie 2015
   de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2015 în cadrul contingentului tarifar deschis prin Regulamentul (CE) nr. 536/2007 pentru carnea de pasăre originară din Statele Unite ale Americii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 536/2007 al Comisiei (2) a deschis un contingent tarifar anual pentru importul de produse din sectorul cărnii de pasăre originare din Statele Unite ale Americii.

               (2)

               Cantitățile care fac obiectul cererilor de licențe de import depuse în perioada 1-7 decembrie 2014 pentru subperioada 1 ianuarie-31 martie 2015 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 536/2007, care urmează să fie adăugate la subperioada 1 aprilie-30 iunie 2015, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 ianuarie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 536/2007 al Comisiei din 15 mai 2007 privind deschiderea și modul de gestionare a unui contingent tarifar pentru carnea de pasăre, alocat Statelor Unite ale Americii (JO L 128, 16.5.2007, p. 6).

      ANEXĂ

                  Număr de ordine

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2015
                  (în kg)

                  09.4169

                  16 008 750


title: Regulamentul de punere în aplicare (UE) 2017/1090 al Consiliului din 20 iunie 2017 privind punerea în aplicare a articolului 17 alineatul (1) din Regulamentul (UE) nr. 224/2014 privind măsuri restrictive având în vedere situația din Republica Centrafricană

text:
               21.6.2017

               RO

               Jurnalul Oficial al Uniunii Europene

               L 158/1

         REGULAMENTUL DE PUNERE ÎN APLICARE (UE) 2017/1090 AL CONSILIULUI
   din 20 iunie 2017
   privind punerea în aplicare a articolului 17 alineatul (1) din Regulamentul (UE) nr. 224/2014 privind măsuri restrictive având în vedere situația din Republica Centrafricană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 224/2014 al Consiliului din 10 martie 2014 privind măsuri restrictive având în vedere situația din Republica Centrafricană (1), în special articolul 17 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 martie 2014, Consiliul a adoptat Regulamentul (UE) nr. 224/2014.

               (2)

               La 17 mai 2017, Comitetul Consiliului de Securitate al Organizației Națiunilor Unite instituit în temeiul Rezoluției 2127 (2013) a Consiliului de Securitate al Organizației Națiunilor Unite a adăugat o persoană pe lista persoanelor și entităților cărora li se aplică măsuri restrictive. La 24 mai 2017, Consiliul a adoptat Regulamentul de punere în aplicare (UE) 2017/890 (2), adăugând această persoană în anexa I la Regulamentul (UE) nr. 224/2014.

               (3)

               Informațiile referitoare la persoana respectivă ar trebui să fie completate, iar anexa I la Regulamentul (UE) nr. 224/2014 ar trebui, prin urmare, să fie modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 224/2014 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 20 iunie 2017.

            Pentru Consiliu

            Președintele

         H. DALLI

      (1)  JO L 70, 11.3.2014, p. 1.

      (2)  Regulamentul de punere în aplicare (UE) 2017/890 al Consiliului din 24 mai 2017 privind punerea în aplicare a articolului 17 alineatul (1) din Regulamentul (UE) nr. 224/2014 privind măsuri restrictive având în vedere situația din Republica Centrafricană (JO L 138, 25.5.2017, p. 1).

      ANEXĂ
      În anexa I la Regulamentul (UE) nr. 224/2014, rubrica aferentă persoanei menționate mai jos se înlocuiește cu următoarea rubrică:

                     „12.

                     Abdoulaye HISSENE [alias: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye]

                        Data nașterii: 1967

                        Locul nașterii: Ndele, Bamingui-Bangoran, Republica Centrafricană

                        Cetățenia: Republica Centrafricană

                        Pașaport nr.: Pașaport diplomatic nr. D00000897 emis de RCA, eliberat la 5 aprilie 2013 (valabil până la 4 aprilie 2018)

                        Adresă: a) KM5, Bangui, Republica Centrafricană; b) Nana-Grebizi, Republica Centrafricană

                        Data desemnării de către ONU:17 mai 2017

                        Alte informații: Hissène a fost ministru al tineretului și sportului în cadrul cabinetului fostului președinte al Republicii Centrafricane, Michel Djotodia. Anterior, el a fost șef al Convenției Patrioților pentru Justiție și Pace, un partid politic. De asemenea, el s-a impus ca lider al milițiilor armate din Bangui, în special în cartierul «PK5» (sectorul 3).

                        Informații din rezumatul motivelor includerii pe listă comunicat de Comitetul de sancțiuni:

                     Abdoulaye Hissène a fost inclus pe listă la 17 mai 2017, în temeiul punctului 16 și al punctului 17 litera (g) din Rezoluția 2339(2017), pentru «participare la acte care subminează pacea, stabilitatea sau securitatea Republicii Centrafricane sau care sprijină aceste acte, incluzând actele care periclitează sau obstrucționează procesul de tranziție politică sau procesul de stabilizare și reconciliere sau care alimentează manifestările de violență;» și pentru «implicare în planificarea, orchestrarea, sponsorizarea sau desfășurarea de atacuri împotriva misiunilor ONU sau ale prezențelor internaționale pentru asigurarea securității, inclusiv MINUSCA, misiunile Uniunii Europene și operațiile franceze care le sprijină».

                           Informații suplimentare:

                     Abdoulaye Hissène și alți membri ai ex-Séléka au colaborat cu elementele destabilizatoare anti-balaka aliate cu fostul președinte al Republicii Centrafricane (RCA), François Bozizé, inclusiv Maxime Mokom, pentru încurajarea protestelor și confruntărilor violente în septembrie 2015 ca parte a unei tentative eșuate de debarcare a guvernului în timp ce președintele tranzițional de atunci, Catherine Samba-Panza, participa la Adunarea Generală a ONU din 2015. Mokom, Hissène și alții au fost puși sub acuzare de către guvernul Republicii Centrafricane pentru diverse infracțiuni, printre care omor, incendieri, acte de tortură și jafuri, rezultate din lovitura de stat eșuată.
                     Începând cu anul 2015, Hissène a devenit unul dintre principalii lideri ai milițiilor armate situate în cartierul «PK5» din Bangui formate din peste 100 de bărbați. Ca atare, el nu a permis libertatea de circulație și restabilirea autorității de stat în zonă, inclusiv prin taxarea ilegală a transportului și a activităților comerciale. În a doua jumătate a anului 2015, Hissène a acționat în calitate de reprezentant al «Nairobiștilor» ex-Séléka din Bangui operând în înțelegere cu luptătorii anti-balaka conduși de Mokom. Bărbații înarmați de sub controlul lui Haroun Gaye și Hissène au participat la evenimentele violente care au avut loc la Bangui, între 26 septembrie și 3 octombrie 2015.
                     Membri ai grupului lui Hissène sunt suspectați că au fost implicați în atacul de la 13 decembrie 2015 – data referendumului constituțional – asupra vehiculului lui Mohamed Moussa Dhaffane, un lider al ex-Séléka. Hissène este acuzat de organizarea violențelor din cartierul KM5 din Bangui în urma cărora au murit cinci persoane, au fost rănite douăzeci și rezidenții au fost împiedicați să voteze la referendumul constituțional. Hissène a pus în pericol alegerile prin crearea unui ciclu de atacuri de represalii între diferite grupuri.
                     La 15 martie 2016, Hissène a fost arestat de poliție la aeroportul Bangui M'Poko și transferat către secțiunea de cercetare și anchetă a jandarmeriei naționale. Ulterior, miliția sa l-a eliberat prin utilizarea forței și a furat o armă predată anterior de MINUSCA, ca parte a unei cereri de derogare aprobate de Comitet.
                     La 19 iunie 2016, în urma arestării unor comercianți musulmani de forțele de securitate internă la «PK 12», milițiile lui Gaye și Hissène au răpit cinci polițiști la Bangui. La 20 iunie, MINUSCA a încercat să elibereze polițiștii. Bărbați înarmați sub controlul lui Hissène și Gaye au schimbat focuri de armă cu forțele de menținere a păcii care încercau să elibereze ostaticii. Ca urmare, cel puțin șase persoane au fost ucise și un membru al forțelor de menținere a păcii a fost rănit.
                     La 12 august 2016, Hissène a preluat conducerea unui convoi de 6 vehicule cu persoane puternic înarmate. Convoiul, care fugea din Bangui, a fost interceptat de MINUSCA la sud de Sibut. În drumul spre nord, convoiul a schimbat focuri de armă cu forțele interne de securitate la mai multe puncte de control. Convoiul a fost în cele din urmă oprit de MINUSCA la 40 km sud de Sibut. După mai multe schimburi de focuri, MINUSCA a capturat 11 bărbați, dar Hissène și alți câțiva au scăpat. Persoanele arestate au declarat MINUSCA că Hissène era liderul convoiului, al cărui obiectiv era de a ajunge la Bria și de a participa la Adunarea grupurilor ex-Séléka organizată de Nourredine Adam.
                     În august și septembrie 2016, grupul de experți a călătorit de două ori la Sibut cu scopul de a inspecta bunurile convoiului lui Hissène, Gaye și Hamit Tidjani, confiscate de MINUSCA la 13 august. Grupul a inspectat și munițiile confiscate în casa lui Hissène la 16 august. Echipamente militare letale și neletale au fost recuperate din cele șase vehicule și de la persoanele reținute. La 16 august 2016, jandarmeria centrală a percheziționat casa lui Hissène din Bangui. Au fost găsite peste 700 de arme.
                     La 4 septembrie 2016, un grup de elemente ex-Séléka venind din Kaga-Bandoro pe șase motociclete pentru a-i prelua pe Hissène și pe acoliții acestuia a deschis focul împotriva MINUSCA lângă Dékoa. În timpul acestui incident, un luptător ex-Séléka a fost ucis și doi membri ai forțelor de menținere a păcii și un civil au fost răniți.”


title: Regulamentul de punere în aplicare (UE) 2017/1376 al Comisiei din 25 iulie 2017 de reînnoire a aprobării warfarinei ca substanță activă destinată utilizării în produsele biocide din tipul de produs 14 (Text cu relevanță pentru SEE. )

text:
               26.7.2017

               RO

               Jurnalul Oficial al Uniunii Europene

               L 194/9

         REGULAMENTUL DE PUNERE ÎN APLICARE (UE) 2017/1376 AL COMISIEI
   din 25 iulie 2017
   de reînnoire a aprobării warfarinei ca substanță activă destinată utilizării în produsele biocide din tipul de produs 14
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 14 alineatul (4) litera (a),
   întrucât:

               (1)

               Substanța activă warfarină este autorizată pentru utilizare ca rodenticid în produsele biocide din tipul de produs 14 în conformitate cu Regulamentul (UE) nr. 528/2012.

               (2)

               Agenția Europeană pentru Produse Chimice („agenția”) a primit, în conformitate cu articolul 13 alineatul (1) din Regulamentul (UE) nr. 528/2012, o cerere de reînnoire a aprobării substanței active respective. Această cerere a fost evaluată de către autoritatea competentă din Irlanda în calitate de autoritate competentă responsabilă de evaluare.

               (3)

               La 25 martie 2016, autoritatea competentă responsabilă de evaluare a transmis agenției recomandarea sa cu privire la reînnoirea aprobării warfarinei.

               (4)

               La 16 iunie 2016, avizul agenției a fost formulat de către Comitetul pentru produse biocide (2) din cadrul agenției, ținând seama de concluziile autorității competente responsabile de evaluare.

               (5)

               În conformitate cu avizul respectiv, warfarina îndeplinește criteriile stabilite în Regulamentul (CE) nr. 1272/2008 al Parlamentului European și al Consiliului (3) pentru a fi clasificată ca fiind o substanță toxică pentru reproducere din categoria 1A. Prin urmare, warfarina îndeplinește criteriul de excludere stabilit la articolul 5 alineatul (1) litera (c) din Regulamentul (UE) nr. 528/2012.

               (6)

               În plus, utilizarea produselor care conțin warfarină ridică semne de întrebare în ceea ce privește cazurile de intoxicație primară și secundară, chiar și în cazul în care sunt aplicate măsuri restrictive de gestionare a riscurilor și, prin urmare, warfarina îndeplinește, de asemenea, criteriul de a fi o substanță susceptibilă de înlocuire în conformitate cu articolul 10 alineatul (1) litera (e) din regulamentul respectiv.

               (7)

               În temeiul articolului 12 din Regulamentul (UE) nr. 528/2012, aprobarea substanțelor active care îndeplinesc criteriile de excludere poate fi reînnoită doar atunci când cel puțin una dintre condițiile pentru derogarea prevăzută la articolul 5 alineatul (2) din regulamentul respectiv continuă să fie îndeplinită.

               (8)

               În conformitate cu articolul 10 alineatul (3) din Regulamentul (UE) nr. 528/2012, agenția a organizat o consultare publică pentru a colecta informații relevante cu privire la warfarină, inclusiv informații privind înlocuitorii disponibili.

               (9)

               De asemenea, Comisia a efectuat o consultare publică specifică pentru a colecta informații cu privire la îndeplinirea sau la neîndeplinirea condițiilor pentru derogarea prevăzută la articolul 5 alineatul (2) din Regulamentul (UE) nr. 528/2012. Comisia a făcut publice contribuțiile aduse la respectiva consultare publică.

               (10)

               Contribuțiile la cele două consultări publice menționate mai sus, precum și informațiile privind disponibilitatea unor alternative la rodenticidele anticoagulante incluse în anexa 1 la raportul Comisiei privind măsurile de reducere a riscului pentru rodenticidele anticoagulante (4), au fost discutate cu statele membre în cadrul Comitetului permanent pentru produse biocide.

               (11)

               Rozătoarele pot purta organisme patogene care sunt responsabile de numeroase zoonoze, ceea ce poate determina pericole grave pentru sănătatea oamenilor sau a animalelor. Este posibil ca metodele nechimice de control sau de prevenire aplicate în scopul controlului rozătoarelor, cum ar fi capcanele mecanice, electrice sau adezive, să nu fie suficient de eficiente, iar ele pot suscita probleme cu privire la caracterul lor lipsit de cruzime sau la faptul că ele cauzează rozătoarelor suferințe inutile. Este posibil ca substanțele active alternative aprobate pentru a fi utilizate ca rodenticide să nu fie adecvate pentru toate categoriile de utilizatori sau să nu fie eficiente în cazul tuturor speciilor de rozătoare. Întrucât un control eficient al rozătoarelor nu poate să se bazeze doar pe respectivele metode nechimice de control sau de prevenire, warfarina este considerată esențială pentru a asigura un control adecvat al rozătoarelor ca susținere a alternativelor respective. În consecință, utilizarea warfarinei ar fi aceea de a preveni sau controla un pericol grav pentru sănătatea umană și animală determinat de rozătoare. Prin urmare, condiția prevăzută la articolul 5 alineatul (2) litera (b) este îndeplinită.

               (12)

               În prezent, controlul rozătoarelor se bazează în mare măsură pe utilizarea rodenticidelor anticoagulante, a căror neaprobare ar putea conduce la un control insuficient al rozătoarelor. Acest aspect ar putea determina nu doar un impact negativ semnificativ asupra sănătății umane sau animale sau asupra mediului, ci ar putea afecta și percepția publicului cu privire la propria sa siguranță în ceea ce privește expunerea la rozătoare sau securitatea unor activități economice care ar putea fi vulnerabile la rozătoare, determinând consecințe economice și sociale nefavorabile. Pe de altă parte, riscurile pentru sănătatea umană, sănătatea animală sau pentru mediu care decurg din utilizarea produselor care conțin warfarină pot fi reduse dacă ele sunt utilizate în conformitate cu anumite specificații și condiții. Prin urmare, neaprobarea warfarinei ca substanță activă ar avea un impact negativ disproporționat pentru societate în raport cu riscurile care decurg din utilizarea substanței. Astfel, condiția prevăzută la articolul 5 alineatul (2) litera (c) este, de asemenea, îndeplinită.

               (13)

               În consecință, este adecvat să se reînnoiască aprobarea warfarinei pentru a fi utilizată în produsele biocide din tipul de produs 14, sub rezerva respectării anumitor specificații și condiții.

               (14)

               Warfarina este o substanță susceptibilă de înlocuire în conformitate cu articolul 10 alineatul (1) literele (a) și (e) din Regulamentul (UE) nr. 528/2012 și, prin urmare, ar trebui să se aplice perioada de reînnoire prevăzută la articolul 10 alineatul (4) din regulamentul respectiv.

               (15)

               Prin Decizia de punere în aplicare (UE) 2016/135 a Comisiei (5), data inițială de expirare a aprobării flocumafenului, brodifacumului și warfarinei în vederea utilizării în produsele biocide pentru tipul de produs 14 a fost amânată până la 30 iunie 2018. Întrucât examinarea cererilor de reînnoire a aprobărilor respective este în prezent finalizată, este adecvat să se abroge Decizia de punere în aplicare (UE) 2016/135.

               (16)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Aprobarea warfarinei ca substanță activă destinată utilizării în produsele biocide din tipul de produs 14 se reînnoiește, sub rezerva respectării specificațiilor și a condițiilor prevăzute în anexă.
   Articolul 2
   Decizia de punere în aplicare (UE) 2016/135 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2017.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval.

      (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      (4)  Măsuri de reducere a riscurilor pentru rodenticidele anticoagulante – raport final. Comisia Europeană (2014), Bruxelles, Belgia. 100 p. ISBN 978-92-79-44992-5.

      (5)  Decizia de punere în aplicare (UE) 2016/135 a Comisiei din 29 ianuarie 2016 de amânare a datei de expirare a aprobării flocumafenului, brodifacumului și warfarinei în vederea utilizării în produsele biocide pentru tipul de produs 14 (JO L 25, 2.2.2016, p. 65).

      ANEXĂ

                  Denumire comună

                  Denumire IUPAC
                  Numere de identificare

                  Grad minim de puritate a substanței active (1)

                  Data de expirare a aprobării

                  Tip de produs

                  Condiții specifice

                  Warfarină

                  Denumirea IUPAC:
                  (RS)-4-hidroxi-3-(3-oxo-1-fenilbutil) cumarină
                  Nr. CE: 201-377-6
                  Nr. CAS: 81-81-2

                  990 g/kg

                  30 iunie 2024

                  14

                  Warfarina este considerată susceptibilă de înlocuire în conformitate cu articolul 10 alineatul (1) literele (a) și (e) din Regulamentul (UE) nr. 528/2012.
                  Autorizațiile produselor biocide sunt supuse următoarelor condiții generale:

                              1.

                              Evaluarea produsului acordă o atenție deosebită expunerii, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii a riscurilor determinate de substanța activă. În plus, în temeiul punctului 10 din anexa VI la Regulamentul (UE) nr. 528/2012, evaluarea produsului include o evaluare menită să stabilească dacă condițiile prevăzute la articolul 5 alineatul (2) din Regulamentul (UE) nr. 528/2012 pot sau nu să fie îndeplinite.

                              2.

                              Produsele sunt autorizate pentru utilizare numai în statele membre în care este îndeplinită cel puțin una dintre condițiile prevăzute la articolul 5 alineatul (2) din Regulamentul (UE) nr. 528/2012.

                              3.

                              Concentrația nominală a warfarinei în produse nu depășește 790 mg/kg.

                              4.

                              Produsele conțin un agent aversiv și un colorant.

                              5.

                              Produsele nu se autorizează sub formă de raticid pulbere.

                              6.

                              Produsele sub formă de formulări de contact, altele decât raticidele pulbere, se autorizează numai pentru utilizarea la interior de către utilizatori profesionali formați, în locuri care nu sunt accesibile copiilor sau animalelor nevizate.

                              7.

                              Produsele nu se autorizează pentru utilizare în cadrul tratamentelor permanente sau ocazionale cu momeală.

                              8.

                              Se autorizează numai produsele gata de utilizare.

                              9.

                              Expunerea primară, precum și cea secundară, a oamenilor, a animalelor nevizate și a mediului este redusă la minimum, prin luarea în considerare și aplicarea tuturor măsurilor adecvate și disponibile de reducere a riscurilor. Acestea includ, de exemplu, restricțiile de utilizare doar de către utilizatori profesionali sau de către utilizatori profesionali instruiți atunci când este posibil și stabilirea unor condiții specifice suplimentare pentru fiecare categorie de utilizatori.

                              10.

                              Cadavrele și momelile neconsumate se elimină în conformitate cu reglementările locale. Metoda de eliminare se descrie în mod specific în rezumatul caracteristicilor produsului din autorizația națională și este menționată pe eticheta produsului.

                        În plus față de condițiile generale, autorizațiile produselor biocide care urmează să fie folosite de publicul larg trebuie să îndeplinească următoarele condiții:

                              1.

                              Produsele se autorizează doar pentru utilizare în capcanele cu momeală care nu pot fi anihilate.

                              2.

                              Produsele sunt livrate numai cu o cantitate maximă de momeală per ambalaj de:

                                          (a)

                                          Pentru produsele împotriva exclusiv a șoarecilor:

                                                      (i)

                                                      Pentru momelile sub formă de granule, pelete sau pastă: 250 g;

                                                      (ii)

                                                      Pentru momelile sub formă de blocuri de ceară: 500 g.

                                          (b)

                                          Pentru produsele împotriva exclusiv a șobolanilor sau pentru cele împotriva șoarecilor și a șobolanilor:

                                                      (i)

                                                      Pentru momelile sub formă de granule, pelete sau pastă: 750 g;

                                                      (ii)

                                                      Pentru momelile sub formă de blocuri de ceară: 1 500  g.

                              3.

                              Produsele împotriva Rattus norvegicus și Rattus rattus se autorizează numai pentru utilizarea în interior sau în interiorul și în jurul clădirilor.

                              4.

                              Produsele împotriva Mus musculus se autorizează numai pentru utilizarea în interior.

                              5.

                              Persoanele care pun produsele la dispoziție pe piață se asigură că produsele sunt însoțite de informații referitoare la riscurile asociate rodenticidelor anticoagulante în general, la măsurile pentru a limita utilizarea acestora la minimul necesar și la măsurile de precauție corespunzătoare care trebuie luate.

                              6.

                              Produsele sub formă de momeală care se poate împrăștia sau revărsa, cum ar fi granulele sau peletele, se autorizează numai în formulări care sunt furnizate în săculețe sau în alte ambalaje pentru a reduce expunerea oamenilor și a mediului.

                        În plus față de condițiile generale, autorizațiile produselor biocide care urmează să fie folosite de către utilizatori profesionali trebuie să îndeplinească următoarele condiții:

                              1.

                              Produsele nu se autorizează pentru utilizare în canale de evacuare, în spații deschise sau în spații de depozitare a deșeurilor.

                              2.

                              Produsele se autorizează doar pentru utilizare în capcanele cu momeală care nu pot fi anihilate.

                              3.

                              Persoanele care pun la dispoziție produsele pe piață pentru utilizatorii profesionali se asigură că aceste produse nu sunt livrate publicului larg.

                        În plus față de condițiile generale, autorizațiile produselor biocide care urmează să fie folosite de către utilizatori profesionali instruiți trebuie să îndeplinească următoarele condiții:

                              1.

                              Produsele pot fi autorizate pentru utilizare în canale de evacuare, în spații deschise sau în spații de depozitare a deșeurilor.

                              2.

                              Produsele pot fi autorizate pentru utilizare în punctele acoperite și protejate de amplasare a momelilor în măsura în care ele realizează același nivel de protecție a speciilor nevizate și a oamenilor ca și capcanele cu momeală care nu pot fi anihilate.

                              3.

                              Persoanele care pun la dispoziție produsele pe piață pentru utilizatorii profesionali instruiți se asigură că produsele nu sunt livrate altor persoane decât utilizatorilor profesionali instruiți.

         (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) 2017/1222 al Comisiei din 26 iunie 2017 de înregistrare a unei denumiri în Registrul denumirilor de origine protejate și al indicațiilor geografice protejate [Kiełbasa biała parzona wielkopolska (IGP)]

text:
               7.7.2017

               RO

               Jurnalul Oficial al Uniunii Europene

               L 174/13

         REGULAMENTUL DE PUNERE ÎN APLICARE (UE) 2017/1222 AL COMISIEI
   din 26 iunie 2017
   de înregistrare a unei denumiri în Registrul denumirilor de origine protejate și al indicațiilor geografice protejate [Kiełbasa biała parzona wielkopolska (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Kiełbasa biała parzona wielkopolska”, depusă de Polonia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Kiełbasa biała parzona wielkopolska” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Kiełbasa biała parzona wielkopolska” (IGP).
   Denumirea menționată la primul paragraf identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 iunie 2017.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 73, 9.3.2017, p. 25.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 237/2012 al Comisiei din 19 martie 2012 privind autorizarea unui preparat din alfa-galactosidază (EC 3.2.1.22) produsă de Saccharomyces cerevisiae (CBS 615.94) și endo-1,4-beta-glucanază (EC 3.2.1.4) produsă de Aspergillus niger (CBS 120604) ca aditiv furajer destinat puilor pentru îngrășare (titularul autorizației Kerry Ingredients and Flavours)  Text cu relevanță pentru SEE

text:
               20.3.2012

               RO

               Jurnalul Oficial al Uniunii Europene

               L 80/1

         REGULAMENTUL DE PUNERE ÎN APLICARE (UE) NR. 237/2012 AL COMISIEI
   din 19 martie 2012
   privind autorizarea unui preparat din alfa-galactosidază (EC 3.2.1.22) produsă de Saccharomyces cerevisiae (CBS 615.94) și endo-1,4-beta-glucanază (EC 3.2.1.4) produsă de Aspergillus niger (CBS 120604) ca aditiv furajer destinat puilor pentru îngrășare (titularul autorizației Kerry Ingredients and Flavours)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a unui preparat din alfa-galactosidază (EC 3.2.1.22), produsă de Saccharomyces cerevisiae (CBS 615.94) și endo-1,4-beta-glucanază (EC 3.2.1.4) produsă de Aspergillus niger (CBS 120604). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea vizează autorizarea preparatului din alfa-galactosidază (EC 3.2.1.22) produsă de Saccharomyces cerevisiae (CBS 615.94) și endo-1,4-beta-glucanază (EC 3.2.1.4) produsă de Aspergillus niger (CBS 120604) ca aditiv furajer destinat puilor pentru îngrășare care trebuie să facă parte din categoria „aditivilor zootehnici”.

               (4)

               Autoritatea Europeană pentru Siguranța Alimentară (denumită în continuare „autoritatea”), în avizul său din 17 noiembrie 2011 (2), a concluzionat că, în condițiile de utilizare propuse, preparatul din alfa-galactosidază (EC 3.2.1.22) produsă de Saccharomyces cerevisiae (CBS 615.94) și endo-1,4-beta-glucanază (EC 3.2.1.4) produsă de Aspergillus niger (CBS 120604) nu are un efect nociv asupra sănătății animale, a sănătății oamenilor sau asupra mediului și că utilizarea acestuia poate îmbunătăți greutatea corporală a puilor pentru îngrășare. Autoritatea nu consideră necesară prevederea unor cerințe specifice de monitorizare după introducerea pe piață. Autoritatea a verificat, de asemenea, raportul privind metoda de analiză a aditivului furajer, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului din alfa-galactosidază (EC 3.2.1.22) produsă de Saccharomyces cerevisiae (CBS 615.94) și endo-1,4-beta-glucanază (EC 3.2.1.4) produsă de Aspergillus niger (CBS 120604) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 martie 2012.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2011; 9(12):2451.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria aditivi zootehnici. Grup funcțional: promotori de digestibilitate.

                  4a17

                  Kerry Ingredients and Flavours

                  Alfa-galactosidază
                  (EC 3.2.1.22)
                  Endo-1,4-beta-glucanază
                  (EC 3.2.1.4)

                                 Compoziția aditivului

                              Preparat din alfa-galactosidază (EC 3.2.1.22) produsă de Saccharomyces cerevisiae (CBS 615.94) și endo-1,4-beta-glucanază (EC 3.2.1.4) produsă de Aspergillus niger (CBS 120604), stare solidă, cu o activitate minimă de:

                                          —

                                          1 000 U (1) alfa-galactosidază/g;

                                          —

                                          5 700 U (2) endo-1,4- beta-glucanază/g.

                                 Caracterizarea substanței active

                              Alfa-galactosidază produsă de Saccharomyces cerevisiae (CBS 615.94) Endo-1,4-beta-glucanază produsă de Aspergillus niger (CBS 120604)

                                 Metoda de analiză
                                  (3)

                              Determinarea:

                                          —

                                          metoda colorimetrică măsurând p-nitrofenolul eliberat prin acțiunea alfa-galactosidazei din substratul de p-nitrofenil-alfa-galactopiranozidă;

                                          —

                                          metoda colorimetrică măsurând colorantul solubil în apă eliberat prin acțiunea endo-1,4-beta-glucanazei din substratul de glucan din orz încrucișat cu azurină.

                  Pui pentru îngrășare

                  —

                  50 U alfa-galactosidază
                  285 U endo-1,4-beta-glucanază

                  —

                              1.

                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.

                              2.

                              Doza maximă recomandată:

                                          —

                                          100 U alfa-galactosidază/kg;

                                          —

                                          570 U endo-1,4-beta-glucanază/kg.

                              3.

                              Pentru siguranță: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.

                  9 aprilie 2022

         (1)  1 U este cantitatea de enzimă care eliberează 1 μmol de p-nitrolfenol pe minut din p-nitrofenil-alfa-galactopiranozidă (PNPG) cu pH 5 și la 37 °C.

         (2)  1 U este cantitatea de enzimă care eliberează 1 mg de zahar reducător măsurat (în echivalenți glucoză) pe minut, pornind de la beta-glucan, cu pH 5 și la 50 °C.

         (3)  Detalii privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2017/1914 al Comisiei din 19 octombrie 2017 privind autorizarea salinomicinei sodice (microgranulat Sacox 120 și microgranulat Sacox 200) ca aditiv furajer pentru puii pentru îngrășare și puicuțele pentru ouat și de abrogare a Regulamentelor (CE) nr. 1853/2003 și (CE) nr. 1463/2004 (titularul autorizației Huvepharma NV) (Text cu relevanță pentru SEE. )

text:
                  20.10.2017

                  RO

                  Jurnalul Oficial al Uniunii Europene

                  L 271/1

            REGULAMENTUL DE PUNERE ÎN APLICARE (UE) 2017/1914 AL COMISIEI
      din 19 octombrie 2017
      privind autorizarea salinomicinei sodice (microgranulat Sacox 120 și microgranulat Sacox 200) ca aditiv furajer pentru puii pentru îngrășare și puicuțele pentru ouat și de abrogare a Regulamentelor (CE) nr. 1853/2003 și (CE) nr. 1463/2004 (titularul autorizației Huvepharma NV)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2) și articolul 13 alineatul (3),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și justificarea și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

                  (2)

                  Salinomicina sodică 120 g/kg (microgranulat Sacox 120) a fost autorizată timp de zece ani în conformitate cu Directiva 70/524/CEE ca aditiv furajer pentru puicuțele pentru ouat prin Regulamentul (CE) nr. 1852/2003 al Comisiei (3) și pentru puii pentru îngrășare prin Regulamentul (CE) nr. 1463/2004 al Comisiei (4). Aditivul a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

                  (3)

                  În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din același regulament, a fost depusă o cerere pentru reevaluarea salinomicinei sodice 120 g/kg (microgranulat Sacox 120) ca aditiv furajer pentru puii pentru îngrășare și puicuțele pentru ouat. În conformitate cu articolul 7 din regulamentul respectiv, a fost depusă o cerere de autorizare pentru o nouă formulă de salinomicină sodică 200 g/kg (microgranulat Sacox 200), prin care se solicită ca aditivul respectiv să fie clasificat în categoria de aditivi „coccidiostatice și histomonostatice”. În conformitate cu articolul 13 alineatul (3) din regulamentul respectiv, a fost depusă o cerere prin care se solicită reducerea perioadei de așteptare premergătoare sacrificării de la o zi la zero zile și se solicită o modificare a limitelor maxime de reziduuri („LMR”) pentru respectivul aditiv de la 5 μg/kg în toate țesuturile umede la 0,150 mg/kg în ficat, 0,040 mg/kg în rinichi, 0,015 g/kg în mușchi și 0,150 mg/kg în piele/țesut adipos. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (4)

                  Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 6 decembrie 2016 (5) că, în condițiile de utilizare propuse, salinomicina sodică 120 g/kg (microgranulat Sacox 120) și salinomicina sodică 200 g/kg (microgranulat Sacox 200) nu au efecte adverse asupra sănătății animale, umane sau asupra mediului. Autoritatea a concluzionat în continuare că utilizarea salinomicinei sodice 120 g/kg (microgranulat Sacox 120) și a salinomicinei sodice 200 g/kg (microgranulat Sacox 200) este eficientă pentru combaterea coccidiozei la puii pentru îngrășare și că, potrivit studiilor puse la dispoziție, concluzia este extinsă la puicuțele pentru ouat. Autoritatea a concluzionat, de asemenea, că estimările expunerii la cel mai înalt nivel de utilizare au indicat o perioadă de așteptare premergătoare sacrificării acceptabilă de zero zile. Autoritatea a concluzionat, de asemenea, că nu este necesar să se stabilească LMR. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (5)

                  Totuși, din motive de control, ar trebui să fie stabilite LMR aplicabile pentru ficat, rinichi, mușchi și piele/țesut adipos. S-a considerat, de asemenea, că trebuie realizată monitorizarea pe teren a rezistenței Eimeria spp. la salinomicină sodică, de preferință în cea de a doua parte a perioadei de autorizare.

                  (6)

                  Evaluarea salinomicinei sodice (microgranulat Sacox 120 și microgranulat Sacox 200) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (7)

                  Regulamentul (CE) nr. 1852/2003 și Regulamentul (CE) nr. 1463/2004 ar trebui abrogate.

                  (8)

                  Deoarece niciun motiv de siguranță nu impune aplicarea imediată a modificărilor condițiilor de autorizare, este rezonabil să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                  (9)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Autorizare
      Preparatul specificat în anexă, aparținând categoriei de aditivi „coccidiostatice și histomonostatice”, este autorizat în calitate de coccidiostat în hrana animalelor, în condițiile prevăzute în anexă.
      Articolul 2
      Abrogarea Regulamentului (CE) nr. 1852/2003
      Regulamentul (CE) nr. 1852/2003 se abrogă.
      Articolul 3
      Abrogarea Regulamentului (CE) nr. 1463/2004
      Regulamentul (CE) nr. 1463/2004 se abrogă.
      Articolul 4
      Măsuri tranzitorii
      Preparatul specificat în anexă și hrana pentru animale care conține respectivul preparat, care sunt produse și etichetate înainte de 9 mai 2018 în conformitate cu normele aplicabile înainte de 9 noiembrie 2017, pot continua să fie introduse pe piață și utilizate până la epuizarea stocurilor existente.
      Articolul 5
      Intrare în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 octombrie 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

         (3)  Regulamentul (CE) nr. 1852/2003 al Comisiei din 21 octombrie 2003 de autorizare a utilizării pe o perioadă de 10 ani a unui coccidiostatic în hrana animalelor (JO L 271, 22.10.2003, p. 13).

         (4)  Regulamentul (CE) nr. 1463/2004 al Comisiei din 17 august 2004 privind autorizarea pe o perioadă de zece ani a utilizării în hrana animalelor a aditivului „microgranulat Sacox 120” aparținând grupei coccidiostaticelor și altor substanțe medicamentoase (JO L 270, 18.8.2004, p. 5).

         (5)  EFSA Journal 2017; 15(1):4670.

         ANEXĂ

                     Numărul de identificare al aditivului

                     Numele titularului autorizației

                     Aditivul
                     (denumirea comercială)

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Limitele maxime de reziduuri (LMR) în produsele alimentare de origine animală relevante

                     mg de substanță activă/kg de furaj complet cu un conținut de umiditate de 12 %

                        Coccidiostatice și histomonostatice

                     51766

                     Huvepharma NV.

                     Salinomicină sodică 120 g/kg
                     (microgranulat Sacox 120)
                     Salinomicină sodică 200 g/kg
                     (microgranulat Sacox 200)

                        Compoziția aditivului

                     (microgranulat Sacox 120):

                                 Salinomicină sodică: 114-132 g/kg

                                 Dioxid de siliciu: 10-100 g/kg

                                 Carbonat de calciu: 500-700 g/kg

                           Stare solidă
                     (microgranulat Sacox 200):

                                 Salinomicină sodică: 190-220 g/kg

                                 Dioxid de siliciu: 50-150 g/kg

                                 Carbonat de calciu: 50-150 g/kg

                           Stare solidă

                        Caracterizarea substanței active

                     Salinomicină sodică,
                     C42H69NaO11,
                     Numărul CAS: 55721-31-8,
                     Sare sodică a polieterului acidului monocarboxilic produs prin fermentarea Streptomyces
                        azureus (DSM 32267)
                     Impurități asociate:

                                 —

                                 ≤ 10 mg elaiofilină/kg salinomicină sodică;

                                 —

                                 ≤ 2 g 17-epi-20-dezoxisalinomicină/kg salinomicină sodică;

                                 —

                                 ≤ 10 g 20-dezoxisalinomicină/kg salinomicină sodică;

                                 —

                                 ≤ 10 g 18,19-dihidrosalinomicină/kg salinomicină sodică;

                                 —

                                 ≤ 10g salinomicină metilată/kg salinomicină sodică.

                        Metoda de analiză
                         (1)

                     Pentru cuantificarea salinomicinei în aditivul destinat hranei animalelor:
                     cromatografie lichidă de înaltă performanță utilizând derivatizarea post-coloană cuplată cu o detecție spectrofotometrică (HPLC-PCD-UV-Vis).
                     Pentru cuantificarea salinomicinei în preamestecuri și hrana pentru animale:
                     cromatografie lichidă de înaltă performanță utilizând derivatizarea post-coloană cuplată cu o detecție spectrofotometrică (HPLC-PCD-UV-Vis) – EN ISO 14183.

                     Pui pentru îngrășare

                     —

                     50

                     70

                                 1.

                                 Aditivii trebuie încorporați în furajele combinate sub formă de preamestec.

                                 2.

                                 În instrucțiunile de utilizare se vor indica următoarele:
                                 „Periculos pentru cabaline și curcani.
                                 Acest furaj conține un ionofor:
                                 utilizarea simultană cu anumite substanțe medicamentoase (de exemplu, tiamulin) poate fi contraindicată”.

                                 3.

                                 Salinomicina sodică nu trebuie amestecată cu alte coccidiostatice.

                                 4.

                                 Titularul autorizației trebuie să planifice și să execute un program de monitorizare ulterioară introducerii pe piață privind rezistența la bacterii și la Eimeria spp.

                                 5.

                                 Zero zile pentru perioada de așteptare.

                                 6.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea acestora. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie, de protecție pentru ochi și de protecție pentru piele.

                     9 noiembrie 2027

                     150 μg salinomicină sodică/kg de ficat;
                     40 μg salinomicină sodică/kg de rinichi;
                     15 μg salinomicină sodică/kg de mușchi; și 150 μg salinomicină sodică/kg piele/țesut adipos.

                     Puicuțe pentru ouat

                     12 săptămâni

                     50

                     50

            (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2017/822 al Comisiei din 15 mai 2017 de modificare a Regulamentului de punere în aplicare (UE) nr. 343/2011 privind deschiderea și modul de gestionare a unor contingente tarifare din Uniune pentru vinurile originare din Bosnia și Herțegovina

text:
               16.5.2017

               RO

               Jurnalul Oficial al Uniunii Europene

               L 123/1

         REGULAMENTUL DE PUNERE ÎN APLICARE (UE) 2017/822 AL COMISIEI
   din 15 mai 2017
   de modificare a Regulamentului de punere în aplicare (UE) nr. 343/2011 privind deschiderea și modul de gestionare a unor contingente tarifare din Uniune pentru vinurile originare din Bosnia și Herțegovina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187,
   întrucât:

               (1)

               Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (2) (denumit în continuare „ASA”) a fost semnat la 16 iunie 2008 și a intrat în vigoare la 1 iunie 2015.

               (2)

               Protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (3) (denumit în continuare „protocolul”) a fost semnat la 15 decembrie 2016. Semnarea protocolului în numele Uniunii Europene și al statelor membre și aplicarea lui cu titlu provizoriu au fost autorizate prin Decizia (UE) 2017/75 a Consiliului (4). Protocolul se aplică provizoriu începând din 1 februarie 2017.

               (3)

               Articolul 5 din protocol și anexa IV la acesta prevăd modificarea contingentelor tarifare existente pentru vinurile originare din Bosnia și Herțegovina, cu efect de la 1 februarie 2017. Contingentele relevante pentru vinuri au crescut de la 12 800 hl la 25 500 hl, în cazul pozițiilor ex 2204 10 și ex 2204 21, și de la 3 200 hl la 15 100 hl, în cazul pozițiilor ex 2204 22 și ex 2204 29.

               (4)

               ASA specifică faptul că taxa vamală preferențială zero în limitele contingentelor tarifare se acordă cu condiția ca Bosnia și Herțegovina să nu acorde nicio subvenție la export pentru exporturile acestor cantități. În plus, protocolul precizează că, pentru anul 2017, se aplică volumul total al contingentelor, indiferent de data intrării în vigoare sau a aplicării provizorii a protocolului.

               (5)

               Pentru punerea în aplicare a contingentelor tarifare pentru vin ale Uniunii stabilite în protocol, este necesară modificarea în consecință a Regulamentului de punere în aplicare (UE) nr. 343/2011 al Comisiei (5).

               (6)

               Întrucât protocolul se aplică de la 1 februarie 2017, modificările propuse ar trebui să se aplice cu începere de la aceeași dată.

               (7)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Anexa la Regulamentul de punere în aplicare (UE) nr. 343/2011 se înlocuiește cu textul prevăzut în anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Prezentul regulament se aplică de la 1 februarie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 mai 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO L 164, 30.6.2015, p. 2.

      (3)  JO L 12, 17.1.2017, p. 3.

      (4)  Decizia (UE) 2017/75 a Consiliului din 21 noiembrie 2016 privind semnarea, în numele Uniunii și al statelor membre ale acesteia, și aplicarea cu titlu provizoriu a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (JO L 12, 17.1.2017, p. 1).

      (5)  Regulamentul de punere în aplicare (UE) nr. 343/2011 al Comisiei din 8 aprilie 2011 privind deschiderea și modul de gestionare a unor contingente tarifare din Uniune pentru vinurile originare din Bosnia și Herțegovina (JO L 96, 9.4.2011, p. 12).

      ANEXĂ
      „
            ANEXĂ

               Contingente tarifare pentru vinurile originare din Bosnia și Herțegovina importate în Uniune

                        Numărul de ordine

                        Cod NC (1)

                        Extensie TARIC

                        Descriere

                        Volum contingentar anual (în hl) (2)

                        Taxe contingentare (3)

                        09.1528

                        2204 10 93

                        «Vinuri spumante de calitate; alte vinuri din struguri proaspeți, în recipiente de maximum 2 litri»

                        25 500

                        Exceptare

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 și 51

                        ex 2204 21 94

                        19, 29, 31, 41 și 51

                        2204 21 95

                        ex 2204 21 96

                        11, 21, 31, 41 și 51

                        2204 21 97

                        ex 2204 21 98

                        11, 21, 31, 41 și 51

                        09.1529

                        2204 22 10

                        «Alte vinuri din struguri proaspeți, în recipiente mai mari de 2 litri, dar de maximum 10 litri»

                        15 100

                        Exceptare

                        2204 22 93

                        11, 21, 31, 41 și 51

                        ex 2204 22 94

                        2204 22 95

                        11, 21, 31, 41 și 51

                        ex 2204 22 96

                        2204 22 97

                        11, 21, 31, 41 și 51

                        2204 22 98

                        2204 29 10

                        2204 29 93

                        ex 2204 29 94

                        11, 21, 31, 41 și 51

                        2204 29 95

                        ex 2204 29 96

                        11, 21, 31, 41 și 51

                        2204 29 97

                        ex 2204 29 98

                        11, 21, 31, 41 și 51

                  ”

         (1)  Fără a se aduce atingere normelor de interpretare a Nomenclaturii combinate, se consideră că formularea descrierii produselor are cel mult o valoare indicativă, regimul preferențial fiind determinat, în contextul prezentei anexe, de domeniul de aplicare a codurilor NC. Atunci când codul NC este precedat de «ex», regimul preferențial este determinat prin aplicarea codului NC și a denumirii corespunzătoare, luate împreună.

         (2)  La cererea uneia dintre părți, se pot organiza consultări pentru adaptarea contingentelor prin transferarea de cantități de la contingentul aplicabil pozițiilor ex 2204 22 și ex 2204 29 (număr de ordine 09.1529) către contingentul aplicabil pozițiilor ex 2204 10 și ex 2204 21 (număr de ordine 09.1528). Pentru anul 2017, se aplică volumul total al contingentelor, indiferent de data intrării în vigoare sau a aplicării provizorii a protocolului.

         (3)  Documentul VI1 stabilit în conformitate cu articolul 43 din Regulamentul (CE) nr. 555/2008 al Comisiei din 27 iunie 2008 de stabilire a normelor de aplicare a Regulamentului (CE) nr. 479/2008 al Consiliului privind organizarea comună a pieței vitivinicole în ceea ce privește programele de sprijin, comerțul cu țările terțe, potențialul de producție și privind controalele în sectorul vitivinicol (JO L 170, 30.6.2008, p. 1) trebuie să menționeze conformitatea cu cerința în cauză după cum urmează: «Produsele enumerate în prezentul certificat nu beneficiază de subvenții la export.»


title: Regulamentul de punere în aplicare (UE) nr. 1271/2012 al Comisiei din 21 decembrie 2012 de derogare de la anumite dispoziții din Regulamentul (CE) nr. 1122/2009 în ceea ce privește posibilitățile de depunere a cererilor de ajutor în cadrul schemei de plată unică pentru 2012 și de alocare a drepturilor la plată, sau de majorare a valorii unitare a acestora, din rezerva națională în 2012, și în ceea ce privește conținutul cererii unice, din Regulamentul (CE) nr. 1120/2009, în ceea ce privește declararea drepturilor la plată în 2012 și din Regulamentul (CE) nr. 73/2009 al Consiliului în ceea ce privește verificarea condițiilor de eligibilitate înainte de efectuarea plăților și data la care parcelele trebuie să fie la dispoziția fermierilor

text:
               28.12.2012

               RO

               Jurnalul Oficial al Uniunii Europene

               L 357/10

         REGULAMENTUL DE PUNERE ÎN APLICARE (UE) NR. 1271/2012 AL COMISIEI
   din 21 decembrie 2012
   de derogare de la anumite dispoziții din Regulamentul (CE) nr. 1122/2009 în ceea ce privește posibilitățile de depunere a cererilor de ajutor în cadrul schemei de plată unică pentru 2012 și de alocare a drepturilor la plată, sau de majorare a valorii unitare a acestora, din rezerva națională în 2012, și în ceea ce privește conținutul cererii unice, din Regulamentul (CE) nr. 1120/2009, în ceea ce privește declararea drepturilor la plată în 2012 și din Regulamentul (CE) nr. 73/2009 al Consiliului în ceea ce privește verificarea condițiilor de eligibilitate înainte de efectuarea plăților și data la care parcelele trebuie să fie la dispoziția fermierilor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 142 literele (c) și (r),
   întrucât:

               (1)

               Articolul 41 alineatul (3) din Regulamentul (CE) nr. 73/2009 prevede că statele membre care nu aplică articolul 68 alineatul (1) litera (c) din respectivul regulament pot utiliza rezerva națională în anumite condiții. Când aplică articolul respectiv, statele membre pot majora valoarea unitară și/sau numărul de drepturi la plată alocate fermierilor. În conformitate cu articolul 15 alineatul (1) din Regulamentul (CE) nr. 1122/2009 al Comisiei (2), cererile pentru alocarea sau majorarea drepturilor la plată în cadrul schemei de plată unică în sensul articolului 41 din Regulamentul (CE) nr. 73/2009 trebuie depuse la o dată care urmează a fi stabilită de către statele membre. Această dată nu trebuie să depășească data de 15 mai sau, în cazul Estoniei, Letoniei, Lituaniei, Finlandei și Suediei, data de 15 iunie.

               (2)

               În conformitate cu articolul 11 alineatul (1) din Regulamentul (CE) nr. 1122/2009, un fermier care depune o cerere de ajutor în cadrul uneia dintre schemele de ajutor pe suprafață poate depune numai o cerere pe an.

               (3)

               În conformitate cu articolul 11 alineatul (2) din Regulamentul (CE) nr. 1122/2009, cererea unică trebuie depuse până la o dată care urmează a fi stabilită de statele membre, dar care nu trebuie să depășească data de 15 mai sau, în cazul Estoniei, Letoniei, Lituaniei, Finlandei și Suediei, data de 15 iunie.

               (4)

               Ca urmare a unei creșteri continue a prețurilor la furaje din cauza condițiilor climatice nefavorabile care afectează unii dintre cei mai importanți furnizori de cereale, mai multe state membre se confruntă cu o agravare a situației economice a exploatațiilor agricole care, la sfârșitul anului 2012, întâmpină mari dificultăți financiare. Având în vedere că agravarea situației economice a exploatațiilor agricole ar putea avea, de asemenea, consecințe mai vaste pe termen lung, trebuie să se permită statelor membre să aplice, pentru anul 2012, articolul 41 alineatul (3) din Regulamentul (CE) nr. 73/2009.

               (5)

               Dat fiind că termenul limită pentru alocarea drepturilor la plată din rezerva națională sau pentru majorarea valorii unitare a acestora în temeiul articolului 15 alineatul (1) din Regulamentul (CE) nr. 1122/2009, pentru anul 2012, a expirat deja, este necesar să se permită statelor membre care doresc să aplice articolul 41 alineatul (3) din Regulamentul (CE) nr. 73/2009 pentru anul 2012 să stabilească un nou termen limită pentru depunerea cererilor de alocare a drepturilor la plată din rezerva națională sau de majorare a valorii unitare a acestora.

               (6)

               În plus, este necesar ca pentru fermierii din aceste state membre să se prevadă o derogare de la cerința prevăzută la articolul 11 alineatul (1) din Regulamentul (CE) nr. 1122/2009 privind depunerea unei singure cereri pe an.

               (7)

               În plus, este necesară o derogare de la termenul limită prevăzut la articolul 11 alineatul (2) din Regulamentul (CE) nr. 1122/2009 pentru fermierii care doresc să beneficieze de articolul 41 alineatul (3) din Regulamentul (CE) nr. 73/2009.

               (8)

               În conformitate cu articolul 12 alineatul (5) din Regulamentul (CE) nr. 1122/2009, în primul an de aplicare a schemei de plată unică sau în primul an de integrare a unor noi sectoare în schema de plată unică, statele membre pot acorda derogări de la articolul 12 din Regulamentul (CE) nr. 122/2009 în ceea ce privește drepturile la plată, cu condiția ca drepturile la plată să nu fi fost încă stabilite definitiv la data limită fixată pentru depunerea cererii unice. Este necesar să se prevadă o derogare similară privind drepturile la plată care vor fi alocate sau a căror valoare unitară va fi majorată în temeiul articolului 41 alineatul (3) din Regulamentul (CE) nr. 73/2009, în cazul în care o astfel de alocare sau creștere nu a fost stabilită în mod definitiv.

               (9)

               În conformitate cu articolul 8 alineatul (1) din Regulamentul (CE) nr. 1120/2009 (3), drepturile la plată pot fi declarate pentru plată numai o dată pe an de către fermierul care le deține, până la data limită de depunere a cererii unice. Este necesar să se prevadă o derogare de la această cerință.

               (10)

               În conformitate cu articolul 35 alineatul (1) din Regulamentul (CE) nr. 73/2009, parcelele corespunzătoare hectarelor eligibile, care sunt declarate ca fiind aferente unui drept la plată, trebuie să fie la dispoziția fermierului la o dată stabilită de statul membru. Această dată nu trebuie să fie ulterioară datei stabilite în statul membru respectiv pentru modificarea cererii de ajutor.

               (11)

               În ceea ce privește drepturile la plată care vor fi alocate sau a căror valoare unitară va fi majorată ca urmare a aplicării articolului 41 alineatul (3) din Regulamentul (CE) nr. 73/2009, este necesar să se prevadă o derogare de la obligația fermierilor în ceea ce privește data menționată la articolul 35 alineatul (1) din regulamentul respectiv.

               (12)

               În conformitate cu articolul 29 alineatul (3) din Regulamentul (CE) nr. 73/2009, plățile din cadrul schemelor de ajutoare enumerate în anexa I la regulamentul menționat nu trebuie să se efectueze înainte de finalizarea verificării condițiilor de eligibilitate, care trebuie efectuată de statul membru conform articolului 20 din respectivul regulament.

               (13)

               Condițiile de eligibilitate care trebuie verificate de statele membre pentru alocarea drepturilor la plată sau majorarea valorii unitare a acestora în temeiul articolului 41 alineatul (3) din Regulamentul (CE) nr. 73/2009, pe baza uneia sau a mai multora dintre derogările prevăzute în prezentul regulament, pot fi diferite de condițiile de eligibilitate pentru sprijinul acordat în prezent în cadrul schemei de plată unică. În acest caz, verificarea noilor condiții de eligibilitate, în conformitate cu articolul 29 alineatul (3) din Regulamentul (CE) nr. 73/2009, ar împiedica efectuarea, înainte de verificarea acestor noi condiții de eligibilitate, a plăților pentru schemele de ajutoare care nu decurg din aplicarea articolului 41 alineatul (3) din respectivul regulament. Pentru a se evita o astfel de situație, este necesar să se prevadă o derogare de la articolul 29 alineatul (3) din Regulamentul (CE) nr. 73/2009 referitoare la alocarea drepturilor la plată sau la majorarea valorii unitare a acestora în temeiul articolului 41 alineatul (3) din respectivul regulament.

               (14)

               În plus, în conformitate cu articolul 29 alineatul (2) din Regulamentul (CE) nr. 73/2009, plățile trebuie efectuate în perioada cuprinsă între 1 decembrie și 30 iunie a următorului an calendaristic. Prin derogare de la această dispoziție, Comisia poate să acorde avansuri înainte de 1 decembrie. O astfel de derogare se acordă prin Regulamentul de punere în aplicare (UE) nr. 776/2012 al Comisiei (4), conform căruia statele membre pot plăti, de la 16 octombrie 2012, avansuri până la o anumită limită a plăților directe pentru cererile depuse în 2012. Prin urmare, derogarea de la articolul 29 alineatul (3) din Regulamentul (CE) nr. 73/2009 trebuie să fie acordată retroactiv, începând cu data de 16 octombrie 2012, pentru a permite efectuarea plăților, sub rezerva finalizării verificării condițiilor de eligibilitate, pentru acele scheme de ajutoare care nu decurg din aplicarea articolului 41 alineatul (3) din respectivul regulament.

               (15)

               Derogările prevăzute în prezentul regulament se referă la anul calendaristic 2012. Prin urmare, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene.

               (16)

               Măsurile prevăzute de prezentul regulament sunt în conformitate cu avizul Comitetului de gestionare a plăților directe,

         ADOPTĂ PREZENTUL REGULAMENT:
   Articolul 1
   Derogări de la Regulamentul (CE) nr. 1122/2009
   1.   Prin derogare de la articolul 15 alineatul (1) din Regulamentul (CE) nr. 1122/2009, pentru anul 2012, statele membre pot permite fermierilor să depună cereri de alocare a drepturilor la plată sau de majorare a valorii unitare a acestora în conformitate cu articolul 41 alineatul (3) din Regulamentul (CE) nr. 73/2009 până la 31 ianuarie 2013 cel târziu.
   2.   Prin derogare de la articolul 11 alineatul (1) primul paragraf din Regulamentul (CE) nr. 1122/2009, pentru anul 2012, fermierii care au depus cererea unică de ajutor în cadrul oricăreia dintre schemele de ajutoare pe suprafață până la o dată stabilită de către statele membre în conformitate cu articolul 11 alineatul (2) din regulamentul menționat și care, în temeiul alineatului (1) din prezentul articol, au depus o cerere de alocare a drepturilor la plată sau de majorare a valorii unitare a acestora pot depune o cerere separată de ajutor în sensul articolului 41 alineatul (3) din Regulamentul (CE) nr. 73/2009 până la 31 ianuarie 2013 cel târziu.
   3.   Prin derogare de la articolul 11 alineatul (2) primul paragraf din Regulamentul (CE) nr. 1122/2009, pentru anul 2012, statele membre pot permite fermierilor care, în temeiul alineatului (1) din prezentul articol, au depus o cerere de alocare a drepturilor la plată sau de majorare a valorii unitare a acestora și care nu au depus cererea unică menționată la paragraful al doilea din prezentul articol să depună o cerere unică de ajutor în temeiul articolului 41 alineatul (3) din Regulamentul (CE) nr. 73/2009 până la 31 ianuarie 2013 cel târziu.
   4.   Cererea de alocare a drepturilor la plată sau de majorare a valorii unitare a acestora depusă în temeiul alineatului (1) este considerată cerere separată de ajutor sau cerere unică de ajutor în temeiul alineatelor (2) și (3).
   5.   Atunci când aplică alineatul (1) din prezentul articol, statele membre pot prevedea o derogare de la dispozițiile articolului 12 din Regulamentul (CE) nr. 1122/2009 referitoare la drepturile la plată, în cazul în care alocarea acestora sau majorarea valorii lor unitare nu este încă stabilită definitiv la data limită fixată în alineatele (2) și (3) din prezentul articol.
   Articolul 2
   Derogare de la Regulamentul (CE) nr. 1120/2009
   Prin derogare de la articolul 8 alineatul (1) primul paragraf din Regulamentul (CE) nr. 1120/2009, pentru anul 2012, drepturile la plată a căror valoare unitară face obiectul unei majorări în temeiul articolului 1 din prezentul regulament pot fi declarate pentru plata sumei aferente creșterii valorii lor unitare de către fermierul care le deține la 31 ianuarie 2013.
   Drepturile la plată recent alocate fermierilor și majorările drepturilor la plată a căror valoare unitară face obiectul unei creșteri în temeiul articolului 1 din prezentul regulament se consideră declarate pentru anul calendaristic 2012.
   Articolul 3
   Derogare de la Regulamentul (CE) nr. 73/2009
   1.   Nu se poate efectua nicio plată aferentă alocării drepturilor la plată sau majorării valorii unitare a drepturilor la plată în temeiul articolului 41 alineatul (3) din Regulamentul (CE) nr. 73/2009, pentru anul calendaristic 2012, înainte de finalizarea verificării condițiilor de eligibilitate aplicabile sprijinului respectiv, efectuată de către statul membru în cauză, dacă s-a recurs la una sau mai multe dintre derogările prevăzute la articolele 1 și 2 din prezentul regulament.
   2.   Prin derogare de la articolul 29 alineatul (3) din Regulamentul (CE) nr. 73/2009, plățile în cadrul schemelor de ajutoare enumerate în anexa I la regulamentul menționat, altele decât sprijinul menționat la alineatul (1) din prezentul articol, pot fi efectuate pentru anul calendaristic 2012 fără a se ține cont de finalizarea verificării condițiilor de eligibilitate aplicabile sprijinului menționat la alineatul (1) din prezentul articol.
   3.   Prin derogare de la articolul 35 alineatul (1) din Regulamentul (CE) nr. 73/2009, parcelele care corespund hectarelor eligibile aferente unor drepturi la plată recent alocate sau a căror valoare unitară a fost majorată, în temeiul articolului 41 alineatul (3) din respectivul regulament, pe baza uneia sau mai multor derogări prevăzute la articolele 1 și 2 din prezentul regulament, trebuie să fie la dispoziția fermierilor în cauză la 31 ianuarie 2013.
   Articolul 4
   Intrare în vigoare și aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Articolul 3 alineatele (1) și (2) se aplică de la 16 octombrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 decembrie 2012.

            Pentru Comisie

            Președintele

         José Manuel BARROSO

      (1)  JO L 30, 31.1.2009, p. 16.

      (2)  JO L 316, 2.12.2009, p. 65.

      (3)  JO L 316, 2.12.2009, p. 1.

      (4)  JO L 231, 28.8.2012, p. 8.


title: Regulamentul de punere în aplicare (UE) nr. 580/2010 al Consiliului din 29 iunie 2010 de modificare a Regulamentului (CE) nr. 452/2007 de impunere a unei taxe antidumping definitive la importurile de mese de călcat originare, printre altele, din Ucraina

text:
               2.7.2010

               RO

               Jurnalul Oficial al Uniunii Europene

               L 168/12

         REGULAMENTUL DE PUNERE ÎN APLICARE (UE) NR. 580/2010 AL CONSILIULUI
   din 29 iunie 2010
   de modificare a Regulamentului (CE) nr. 452/2007 de impunere a unei taxe antidumping definitive la importurile de mese de călcat originare, printre altele, din Ucraina
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 11 alineatul (3),
   având în vedere propunerea prezentată de către Comisia Europeană după consultarea comitetului consultativ,
   întrucât:
   1.   PROCEDURA

   1.1.   Măsurile în vigoare

               (1)

               Prin Regulamentul (CE) nr. 452/2007 (2) (denumit în continuare „regulamentul inițial”), Consiliul a instituit o taxă antidumping definitivă la importurile de mese de călcat originare, printre altele, din Ucraina. Măsurile constau în aplicarea unui nivel ad valorem al taxei de 9,9 %.

         1.2.   Cererea de reexaminare

               (2)

               În august 2008, Comisia a primit o cerere de reexaminare intermediară parțială, în conformitate cu articolul 11 alineatul (3) din regulamentul de bază (denumită în continuare „reexaminarea intermediară”). Cererea a fost soluționată în decembrie 2008. Cererea, al cărei domeniu de aplicare se limitează la examinarea dumpingului, a fost depusă de un producător-exportator din Ucraina, Eurogold Industries Ltd. (denumit în continuare „solicitantul” sau „EGI”). Solicitantul a cooperat în cadrul anchetei care a dus la constatările și concluziile stabilite în regulamentul inițial (denumită în continuare „ancheta inițială”). Taxa antidumping aplicabilă solicitantului, care este singurul producător-exportator cunoscut al produsului în cauză din Ucraina, este de 9,9 %.

               (3)

               În cererea sa, solicitantul a afirmat că circumstanțele pe baza cărora au fost instituite măsurile se schimbaseră și că aceste schimbări erau durabile. Solicitantul a furnizat elemente de probă prima facie conform cărora menținerea măsurii la nivelul său actual nu mai este necesară pentru a contrabalansa dumpingul.

         1.3.   Inițierea unei reexaminări

               (4)

               Întrucât, după consultarea comitetului consultativ, Comisia a ajuns la concluzia că existau elemente de probă suficiente pentru inițierea unei reexaminări intermediare, aceasta a decis să inițieze o reexaminare intermediară parțială, în conformitate cu articolul 11 alineatul (3) din regulamentul de bază, al cărei domeniu de aplicare se limitează la examinarea dumpingului în ceea ce privește EGI. La 9 aprilie 2009, Comisia a publicat un aviz de deschidere în Jurnalul Oficial al Uniunii Europene
                   (3) (denumit în continuare „aviz de deschidere”) și a început o anchetă.

         1.4.   Produsul în cauză și produsul similar

               (5)

               Produsul vizat de reexaminarea intermediară este același cu cel din cadrul anchetei inițiale, respectiv mese de călcat, cu sau fără suport, cu sau fără absorbție și/sau încălzire și/sau suflantă, inclusiv mânecare și componentele esențiale ale acestora, respectiv picioarele, blatul și suportul pentru fierul de călcat, originare din Ucraina, încadrate în prezent la codurile NC ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 și ex 8516 90 00.

               (6)

               Produsul fabricat și vândut în Ucraina și cel exportat în Uniune au aceleași caracteristici fizice și tehnice esențiale și aceleași utilizări de bază și, prin urmare, sunt considerate ca fiind similare în sensul articolului 1 alineatul (4) din regulamentul de bază.

         1.5.   Părțile interesate

               (7)

               Comisia a informat în mod oficial industria Uniunii, solicitantul și autoritățile țării exportatoare cu privire la inițierea reexaminării intermediare. Părților interesate li s-a oferit posibilitatea de a-și exprima punctele de vedere în scris și de a fi audiate.

               (8)

               Comisia a trimis un chestionar solicitantului, din partea căruia a primit un răspuns în termenul prevăzut în acest sens. Comisia a căutat și a verificat toate informațiile considerate necesare pentru determinarea dumpingului și a întreprins o vizită de verificare la sediul solicitantului:

                           —

                           Eurogold Industries Ltd., Zhitomir, Ucraina;

                           —

                           și societatea sa afiliată Eurogold Service Zumbühl & Co., Zug din Elveția (denumită în continuare „EGS”).

         1.6.   Perioada de anchetă

               (9)

               Ancheta a acoperit perioada cuprinsă între 1 ianuarie 2008 și 31 decembrie 2008 (denumită în continuare „perioada de anchetă” sau „PA”).

         2.   REZULTATELE ANCHETEI

   2.1.   Valoarea normală

               (10)

               Pentru determinarea valorii normale, s-a stabilit mai întâi dacă volumul total al vânzărilor interne către clienți independenți în cazul produsului similar al EGI este reprezentativ în comparație cu volumul său total de vânzări la export către Uniune. În conformitate cu articolul 2 alineatul (2) din regulamentul de bază, vânzările interne sunt considerate reprezentative în cazul în care volumul vânzărilor interne totale reprezintă cel puțin 5 % din volumul total al vânzărilor produsului în cauză în Uniune. S-a constatat că vânzările globale realizate de EGI referitor la produsul similar pe piața internă sunt reprezentative.

               (11)

               Pentru fiecare tip de produs vândut de EGI pe piața sa internă și despre care s-a constatat a fi direct comparabil cu tipul de produs vândut la export către Uniune, s-a stabilit dacă vânzările interne erau suficient de reprezentative în sensul articolului 2 alineatul (2) din regulamentul de bază. Vânzările interne ale unui anumit tip de produs au fost considerate ca fiind suficient de reprezentative atunci când, în cursul perioadei de anchetă, volumul total al vânzărilor interne ale acestui tip către clienții independenți a reprezentat cel puțin 5 % din volumul total al vânzărilor tipului de produs comparabil exportat către Uniune.

               (12)

               S-a examinat, de asemenea, dacă vânzările interne ale fiecărui tip de produs ar putea fi considerate ca fiind realizate în cadrul operațiunilor comerciale normale, conform articolului 2 alineatul (4) din regulamentul de bază. Examinarea s-a realizat prin stabilirea proporției de vânzări interne către clienți independenți de pe piața internă care erau profitabile pentru fiecare tip exportat din produsul în cauză pe durata perioadei de anchetă.

               (13)

               Pentru tipurile de produs ale căror vânzări (ca volum) pe piața internă a tipului de produs s-au realizat, în proporție de peste 80 %, la prețuri care erau superioare costului și al căror preț de vânzare mediu ponderat pentru acel tip a fost egal cu sau mai mare decât costul unitar de producție, valoarea normală a fiecărui tip de produs a fost determinată ca fiind media ponderată a prețurilor interne reale ale tuturor vânzărilor tipului în cauză, indiferent dacă aceste vânzări au fost sau nu profitabile.

               (14)

               În cazul în care volumul vânzărilor profitabile pentru un tip de produs a reprezentat 80 % sau mai puțin din volumul total al vânzărilor pentru acel tip sau atunci când prețul mediu ponderat pentru acel tip era mai mic decât costul unitar de producție, valoarea normală a fost stabilită pe baza prețului intern real, calculat ca preț mediu ponderat numai pentru vânzările interne profitabile ale acelui tip, în cursul perioadei de anchetă.

               (15)

               În cazul în care prețurile interne ale unui anumit tip de produs vândut de EGI nu au putut fi folosite pentru a stabili valoarea normală, aceasta a fost construită în conformitate cu articolul 2 alineatul (3) din regulamentul de bază.

               (16)

               În momentul stabilirii valorii normale în conformitate cu articolul 2 alineatul (3) din regulamentul de bază, sumele pentru vânzare, costuri generale și administrative și pentru profituri s-au bazat, în conformitate cu partea introductivă a articolului 2 alineatul (6) din regulamentul de bază, pe datele efective care au legătură cu producția și vânzările produsului similar, în cursul unor operațiuni comerciale normale, ale EGI.

               (17)

               După comunicarea constatărilor, EGI a susținut că rata procentuală pentru prețurile de vânzare, generale și administrative, care a fost utilizată pentru calculul valorii normale, nu corespundea ratei vânzărilor interne efectuate în cadrul operațiunilor comerciale normale și că anumite valori normale construite au fost supraestimate.

               (18)

               Afirmația a fost examinată, dar s-a dovedit a fi nefondată, deoarece rata procentuală pentru costurile de vânzare, generale și administrative utilizată este cea declarată pentru vânzările interne și rămâne aceeași, indiferent de faptul că vânzările au fost efectuate în cadrul operațiunilor comerciale normale sau nu, deoarece este exprimată ca procentaj din cifra de afaceri. Prin urmare, afirmația a fost respinsă.

         2.2.   Prețul de export

               (19)

               EGI a realizat vânzări la export către Uniune fie direct către clienți independenți, fie prin intermediul societății sale afiliate EGS, situată în Elveția.

               (20)

               Atunci când vânzările la export către Uniune au fost realizate direct către clienți independenți din Uniune, prețurile de export au fost stabilite pe baza prețurilor efectiv plătite sau de plătit pentru produsul în cauză, în conformitate cu articolul 2 alineatul (8) din regulamentul de bază.

               (21)

               Atunci când vânzările la export către Uniune au fost realizate prin intermediul societății afiliate EGS, care a îndeplinit toate funcțiile de import legate de bunurile puse în liberă circulație în Uniune, și anume cea de importator afiliat, prețul de export a fost stabilit pe baza prețurilor la care produsele importate au fost revândute pentru prima oară unui cumpărător independent, în conformitate cu articolul 2 alineatul (9) din regulamentul de bază. În acest scop, s-au efectuat ajustări pentru a ține cont de toate costurile, intervenite între import și revânzare, precum și de profitul realizat, astfel încât s-a putut stabili un preț de export fiabil. În acest scop, în absența unor noi informații din partea importatorilor independenți cu privire la profitul realizat, s-a utilizat același procent de profit ca și cel utilizat în ancheta inițială.

               (22)

               EGI a afirmat, în temeiul articolului 11 alineatul (10) din regulamentul de bază, că, dacă prețul de export este stabilit în conformitate cu articolul 2 alineatul (9) din regulamentul de bază, taxa antidumping plătită nu ar trebui dedusă sub formă de cost, deoarece, conform argumentelor prezentate de EGI, aceasta este reflectată corespunzător în prețurile de revânzare.

               (23)

               În această privință, s-au examinat elementele de probă aduse în sprijinul afirmației; acestea au constat într-un număr de calcule ale prețului de vânzare. Cu toate acestea, calculele furnizate au vizat numai unele dintre modelele vândute în timpul perioadei de anchetă și au arătat că prețul de vânzare nu a reflectat în întregime taxa antidumping în toate cazurile. În consecință, s-a constatat că elementele de probă furnizate nu sunt concludente pentru a se stabili dacă taxa antidumping a fost sau nu reflectată în prețurile de revânzare. Prin urmare, afirmația a fost respinsă și, atunci când s-a stabilit prețul de export pentru vânzările către Uniune efectuate prin intermediul EGS în conformitate cu articolul 2 alineatul (9) din regulamentul de bază, taxa antidumping a fost dedusă sub formă de cost.

               (24)

               După comunicarea constatărilor, EGI și-a reiterat afirmația. Totuși, nu a fost prezentat niciun alt element de probă sau argument nou care să susțină această afirmație. Prin urmare, afirmația este respinsă.

         2.3.   Comparația

               (25)

               Valoarea normală și prețul de export au fost comparate pe baza prețului franco fabrică. În sensul unei comparații echitabile între valoarea normală și prețul de export, s-au luat în considerare în mod corespunzător, sub formă de ajustări, costurile de transport, costurile de ambalare, costurile de credit și comisioanele, în cazul în care erau aplicabile și justificate, în conformitate cu articolul 2 alineatul (10) din regulamentul de bază.

               (26)

               În urma comunicării constatărilor, s-a descoperit o eroare de calculare implicând convertirea incorectă a valutei pentru anumite ajustări referitoare la costurile de ambalare. Această eroare a fost corectată, iar calcularea marjei de dumping a fost revizuită în consecință.

               (27)

               De asemenea, în urma comunicării constatărilor, EGI a pretins că, la calcularea valorii normale, ajustările raportate cu privire la vânzările interne care nu sunt conforme unor activități comerciale obișnuite ar trebui ignorate și, în absența altor vânzări ale tipului de produs în cauză, ar trebui utilizate ajustările medii pentru vânzările altor tipuri de produse care sunt conforme unor activități comerciale obișnuite, deoarece doar acestea din urmă ar reflecta costurile care au fost incluse în costurile de vânzare, cheltuielile administrative și alte costuri generale utilizate pentru a se calcula valoarea normală.

               (28)

               Această pretenție a fost examinată, dar nu a fost acceptată, deoarece, ținând cont că ajustările sunt utilizate doar pentru comparări și în mod normal reflectă costurile reale specifice fiecărei tranzacții, ele sunt un element obiectiv și, prin urmare, independente de faptul că, în final, vânzările sunt sau nu sunt conforme unor activități comerciale obișnuite.

               (29)

               În plus, examinând această pretenție, s-a constatat că s-au utilizat ajustări incorecte la construirea valorii normale în cazul acelor tipuri de produse pentru care nu existau vânzări interne. Această situație a fost corectată prin utilizarea ajustărilor medii generale pentru toate vânzările interne, iar calcularea a fost modificată în consecință. EGI a pretins că ajustările costurilor de credit ar trebui luate în considerare pentru aceste tipuri de produse, deoarece costurile de credit au fost incluse în costurile de vânzare, cheltuielile administrative și alte costuri generale utilizate pentru a se calcula valoarea normală. Această pretenție a fost respinsă, deoarece tipurile de produs în cauză nu au fost niciodată vândute efectiv pe piața internă și, prin urmare, nu a existat nicio dovadă că plata lor ar fi amânată. În această privință, este de remarcat că ajustarea costului de credit nu se bazează pe termenii de plată și costurile efective, ci pe un cost de oportunitate bazat pe termenii de plată conveniți la data vânzării.

         2.4.   Marja de dumping

               (30)

               În conformitate cu articolul 2 alineatul (11) din regulamentul de bază, valoarea normală medie ponderată în funcție de tip a fost comparată cu prețul de export mediu ponderat pentru tipul corespunzător de produs în cauză. Această comparație a dovedit existența unui dumping.

               (31)

               Marja de dumping pentru EGI, exprimată ca procent din prețul net, franco frontieră a Uniunii, înainte de vămuire, este de 7 %.

               (32)

               În conformitate cu articolul 11 alineatul (3) din regulamentul de bază, s-a examinat, de asemenea, dacă constatările ar putea fi considerate în mod rezonabil ca având caracter durabil.

               (33)

               Reorganizarea structurală a fluxurilor de vânzări ale solicitantului și ale societății afiliate lui este de acum bine stabilită pentru majoritatea vânzărilor sale și poate fi considerată ca având caracter durabil. Astfel, este puțin probabil ca circumstanțele care au condus la inițierea prezentei reexaminări intermediare să se modifice în viitorul previzibil într-o manieră care ar afecta constatările reexaminării intermediare. În plus, în cursul anchetei nu a apărut niciun element care ar sugera că noile circumstanțe nu sunt de durată. Prin urmare, se concluzionează că circumstanțele modificate au caracter durabil.

         3.   MĂSURILE ANTIDUMPING

               (34)

               În ancheta inițială s-a constatat că EGI a fost singurul producător-exportator ucrainean de mese de călcat. Metodologia utilizată pentru a determina marja de dumping pentru EGI a fost, prin urmare, utilizată pentru a stabili marja de dumping pentru orice alt producător-exportator ucrainean de produs în cauză.

               (35)

               În consecință, ținând cont de rezultatele anchetei de reexaminare, se consideră adecvat să se modifice taxa antidumping aplicabilă importurilor de produs în cauză originar din Ucraina la 7 %.

               (36)

               Părțile interesate au fost informate cu privire la faptele esențiale și considerațiile pe baza cărora s-ar propune modificarea Regulamentului (CE) nr. 452/2007 al Consiliului de impunere a unei taxe antidumping la importurile produsului în cauză originar, printre altele, din Ucraina și li s-a oferit posibilitatea să formuleze observații. Dacă a fost cazul, observațiile acestora au fost luate în considerare și sunt reflectate în mod corespunzător în prezentul regulament,

         ADOPTĂ PREZENTUL REGULAMENT:
   Articolul 1
   În tabelul de la articolul 1 alineatul (2) din Regulamentul (CE) nr. 452/2007, rubrica referitoare la toate societățile comerciale din Ucraina se înlocuiește cu următorul text:

                  „Ucraina

                  Toate societățile comerciale

                  7,0

                  —”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 29 iunie 2010.

            Pentru Consiliu

            Președintele

         E. ESPINOSA

      (1)  JO L 343, 22.12.2009, p. 51.

      (2)  JO L 109, 26.4.2007, p. 12.

      (3)  JO C 85, 9.4.2009, p. 28.